| Bilurico alinegro |
| --- |
| Exemplar en Standlake, Oxfordshire |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | *Tringa* |
| Especie: | ***Tringa ochropus***Linnaeus, 1758 |

 |

O **bilurico alinegro** (*Tringa ochropus*) é unha pequena ave limícola do Vello Mundo. O nome do xénero *Tringa* é o nome neolatino que lle deu a esta especie Aldrovandus en 1599 baseándose no nome dunha ave, *trungas*, mencionada por Aristóteles. O nome específico *ochropus* vén do grego antigo *okhros*, 'ocre', e *pous*, 'pé'.

O bilurico alinegro represena unha antiga liñaxe dentro do xénero *Tringa*; o seu único parente próximo vivo é o *T. solitaria*. Ambos teñen ás marróns con poucos puntos claros e un delicado pero contrastado debuxo no pescozo e peito. Ademais, ambas as especies aniñan nas árbores, a diferenza doutros escolopácidos.

Dada a súa posición basal en *Tringa*, non é moi sorprendente que se informase de casos sospeitosos de hibridación entre esta especie e o bilurico bailón (*Actitis hypoleucos*) do xénero irmán *Actitis*.

Descrición
----------

Adulto invernante preto de Hodal, Haryana, (India)
Esta especie é un limícola algo gordo cun dorso e ás marróns verdosos escuros, cabeza e peito cincentos e no resto do corpo é branco. O dorso está inzado de manchas brancas en variada extensión, sendo máxima no adulto reprodutor, e menor en inverno e nas aves novas. As patas e o curto bico son verdes escuros.

En voo é moi distinguible e cun padrón característico, coas súas ás escuras pola parte superior e inferior e unha rabadilla moi branca. Esta última característica destacable distíngueo da especie moi similar pero máis pequena *T. solitaria* de Norteamérica.

En voo emite un asubío de tres notas característico.

Distribución e ecoloxía
-----------------------

Ovos da especie na colección do Museo de Wiesbaden.
Reprodúcese ao longo da Europa e Asia subárticas e é unha ave migratoria, invernando no sur de Europa, o subcontinente indio, sueste asiático, e África tropical. En Galicia é unha ave escasa que aparece como ave de paso ou invernante. Aliméntae de pequenos invertebrados que apaña na lama, xa que esta especie inspecciona continuamente arredor das beiras da lagoa elixida.

Non é unha especie gregaria, aínda que ás veces se congregan en pequeno número en lugares axeitados para a súa alimentación. É unha ave de auga doce, e a miúdo pode verse en sitios demasiado restrinxidos para outras limícolas, que tenden a preferir sitios cunha vista ampla xeral.

Pon de 2 a 4 ovos en niños nunha árbore vella que pertenceron a outra especie, como o *Turdus pilaris*. A posta tarda unhas tres semanas en facer eclosión.

O bilurico alinegro é unha das especies ás que se aplica o *Acordo para a Conservación de Aves Acuáticas Migratorias Africano-euroasiático* (AEWA). Está amplamente distribuído e abunda, polo que a IUCN non o considera unha especie ameazada a escala global.

Notas
-----

1. 1 2  "*Tringa ochropus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. 2012. Consultado o 26 November 2013.
2. 1 2  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
3. ↑  Jobling, James A (2010). *The Helm Dictionary of Scientific Bird Names*. London: Christopher Helm. pp. 279, 390. ISBN 978-1-4081-2501-4.
4. ↑  Pereira, S.L.; Baker, A.J. (2005). "Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae)". *Condor* **107** (3): 514–526. doi:10.1650/0010-5422(2005)107[0514:MGEFPE]2.0.CO;2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bilurico alinegro*** |

|  |  |
| --- | --- |
|  | Wikispecies posúe unha páxina sobre:  ***Bilurico alinegro*** |

### Ligazóns externas

* Texto sobre a especie en The Atlas of Southern African Birds
* Ageing and sexing (PDF; 4.0 MB) de Javier Blasco-Zumeta & Gerd-Michael Heinze
* Folla de datos de BirdLife species para *Tringa ochropus*
* *{{{2}}}* en Avibase
* Vídeos, fotos, e sons de Bilurico alinegro  na Internet Bird Collection
* Galería de fotos de Bilurico alinegro  en VIREO (Universidade de Drexel)
* Mapa interactivo da área de distribución de *Tringa ochropus* en IUCN Red List maps
* Tringa-ochropus - Gravacións de sons de Green sandpiper en Xeno-canto.
* *Tringa ochropus* en Flickr: Field Guide Birds of the World


|  |  |
| --- | --- |
| Control de autoridades | 
* Wd: Q28450
* EBID: ID
* GEC: 0151847

 |

|  |  |
| --- | --- |
| Identificadores taxonómicos | 
* Avibase: A7B17EFC92B53D29
* BioLib: 8663
* BirdLife: 22693243
* CMS: tringa-ochropus
* Dyntaxa: 102960
* eBird: grnsan
* EUNIS: 1324
* FE: 96850
* FE-New: ID
* Fossilworks: 83483
* GBIF: 2481728
* IBC: ID
* iNaturalist: 3885
* IRMNG: 10193478
* ITIS: 176632
* IUCN: 22693243
* NBN: NBNSYS0000000147
* NCBI: 261960
* Soortenregister: 139252
* TAXREF: 2603
* WoRMS: 212622
* Xeno-canto: Tringa-ochropus

 |